《春分日大风》
明代·陆深

九十日春分一半，四千里路长风沙。寒衣欲变难为客，晓梦无凭数到家。

关塞每怜新过雁，山城深护未开花。向阳剩有閒庭院，满意东来吹帐纱。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。